**PAAIŠKINIMAI, KAIP PILDYTI 2018 M. DAINŲ ŠVENTĖS „VARDAN TOS...“ DALYVIŲ REGISTRACIJOS ANKETĄ**

Registracijos anketoje surašykite **kultūros, švietimo ir kt. meno mėgėjų kolektyvus**, kurie pageidauja dalyvauti Dainų šventėje, užpildykite visas jūsų žanrui skirtas grafas. Kolektyvai dalyvauja tik vienoje pasirinktoje programoje, išskyrus pučiamųjų instrumentų orkestrus, kurie privalomai dalyvauja dviejose programose (koncerte „Vario audra“ ir Dainų dienoje). Dalyvių skaičiai įvairiais pjūviais reikalingi organizaciniams reikalams, atskirų programų kūrybinėms grupėms, bendrai informacijai

**!** Užpildytas registracijos anketas kolektyvų vadovai ir pavieniai atlikėjai **iki š. m. birželio 10 d. siunčia el. paštu Dainų šventės savo savivaldybės koordinatoriams,** kuriuos įsakymais patvirtino savivaldybių administracijų direktoriai. Koordinatorių sąrašą ir jų kontaktus rasite Dainų šventės interneto svetainėje <http://www.dainusvente.lt/lt/koordinatoriams/>.

**!** Savivaldybių Dainų šventės koordinatoriai galutines sutvarkytas anketas **iki birželio 16 d. turi atsiųsti vyriausiajai Dainų šventės koordinatorei Ingai Kriščiūnienei el. paštu** ekinfo@lnkc.lt.

**Dainų šventės programose kviečiami dalyvauti ir registruotis:**

**Vaikų tradicinių amatų miestelis** (07.02–05) – dalyviai – tautodailininkai, amatų meistrai – bus kviečiami pagal atskirą vardinį kvietimą;

**Folkloro diena** (07.03) **–** vaikų, suaugusiųjų, įvairaus amžiaus folkloro kolektyvai, folkloro, tradicinės instrumentinės grupės, pavieniai atlikėjai (dainininkai, muzikantai, pasakotojai), tradicinės mugės dalyviai (liaudies meno, amatų, valgių bei kitų kultūros tradicijų meistrai);

**Kanklių koncertas** (07.03) – koncertinių ir tradicinių kanklių ansambliai;

**Vokalinių ansamblių koncertas** (07.03) – vokaliniai ansambliai (moterų, vyrų ir mišrūs) bus kviečiami pagal atskirą vardinį kvietimą;

**Teatro diena** (07.04) –suaugusiųjų, vaikų ir jaunimo, lėlių mėgėjų teatrų trupės;

**Ansamblių vakaras** (07.04) – dainų ir šokių ansambliai, liaudies instrumentų orkestrai, liaudies instrumentų vienarūšiai (birbynių, skudučių, kanklių)ir mišrūs ansambliai, liaudiškos muzikos kapelos (atitinkančios žanro specifiką)*,* liaudiškų šokių ansamblių šokių, vokalinės, instrumentinės grupės, chorai, vokaliniai ansambliai;

**Pučiamųjų instrumentų orkestrai ir choreografinės grupės:** į šventę atrenkami tik abi – „Vario audros“ (07.05) ir Dainų dienos – (07.06) programas parengę kolektyvai;

**Šokių diena** (07.05) **–** jaunučių, jaunių, jaunuolių, merginų, jaunimo, vyresniųjų, pagyvenusiųjųliaudiškų šokių grupės, studijos, liaudiškų šokių ansamblių šokių grupės. Pagal atskirą kvietimą dalyvauja modernaus šokio grupės.

**Dainų diena** (07.06) **–** suaugusiųjų chorai (suaugusiųjų mišrūs, studentų mišrūs, moterų, vyrų, studenčių merginų, senjorų), moksleivių chorai (moksleivių mišrūs, jaunių, moksleivių merginų, berniukų jaunuolių), vokaliniai ansambliai (suaugusiųjų mišrūs, vyrų, moterų), pučiamųjų instrumentų orkestrai ir jų choreografinės grupės.

**ANKETOS PILDYMAS**

Anketa pildoma **„Excel“ programoje**. Failą sudaro trys lentelės:

***Kolektyvų registracija,***

***Pavienių registracija,***

***Suvestinė.***

Lentelės *Registracija* viršuje nurodykite savivaldybės pavadinimą ir **savivaldybės Dainų šventės koordinatoriaus** (juos savivaldybės turėjo patvirtinti iki gegužės 10 d.) vardą, pavardę, pareigas, telefoną, el. paštą.

**I. KOLEKTYVŲ REGISTRACIJA**

Siekdami palengvinti Jūsų darbą ir gauti kuo tikslesnius duomenis, siunčiame 2014 m. dainų šventei užpildytą registracijos anketą su daliniais šventės dalyvių duomenimis. Pildydami anketą remkitės 2014 m. dainų šventės registracijos anketa (pridedama).

Prašome patikslinti duomenis:

1. Patikrinti kolektyvų informaciją (pavadinimą, vadovų vardus, pavardes, kontaktinius duomenis, dalyvių skaičių ir t. t.).
2. Išbraukti nepretenduojančius / nebeegzistuojančius kolektyvus.
3. Lentelės apačioje įrašyti naujai pageidaujančius / susikūrusius kolektyvus.

Kiekvienam kolektyvui (nepriklausomai, kiek grupių jį sudaro) skiriama tik viena eilutė.

Stulpelių paaiškinimai:

| **Nr.** | **Pavadinimas** | **Paaiškinimas** |
| --- | --- | --- |
| 1 | Eil. Nr. | Eilės numeris įrašomas ranka. |
| 2 | Savivaldybė | Pasirenkama iš sąrašo: langelyje yra trikampis ženklas, kurį paspaudus atsiveria pasirinktys. |
| 3 | Kolektyvo pavadinimas | **Rašykite visą kolektyvo pavadinimą,** būtinai nurodykite miestą, rajoną arba savivaldybę, taip pat įstaigą, kuriai priklauso kolektyvas. Pvz., Plungės kultūros centro liaudiškų šokių studijos „Mažasis Suvartukas“ (pavadinimą rašykite mažosiomis raidėmis kabutėse) 2 jaunučių, 2 jaunių ir 1 jaunimo grupė. |
| 4 | Meno šaka, žanras | Pasirenkama iš sąrašo: langelyje yra trikampis ženklas, kurį paspaudus atsiveria pasirinktys. |
| 5 | Kolektyvo tipas | Pasirenkama iš sąrašo: langelyje yra trikampis ženklas, kurį paspaudus matyti pasirinktys. Skaidomi šios meno šakos / žanrai:* Chorai:
	+ suaugusiųjų mišrus choras
	+ studentų mišrus choras
	+ moksleivių mišrus choras
	+ studenčių merginų choras
	+ moksleivių merginų choras
	+ jaunių choras
	+ moterų choras
	+ vyrų choras
	+ senjorų choras
	+ berniukų, jaunuolių mišrus choras
* Mėgėjų teatrai:
	+ suaugusiųjų teatras
	+ vaikų / jaunimo teatras
	+ lėlių teatras
* Liaudies instrumentų ansambliai:
	+ kanklių ansamblis
	+ birbynių ansamblis
	+ skudučių ansamblis
	+ tradicinių kanklių ansamblis
	+ mišrus ansamblis
* Vokaliniai ansambliai:
	+ moterų vokalinis ansamblis
	+ vyrų vokalinis ansamblis
	+ mišrus vokalinis ansamblis

**Pastaba:** Šokių kolektyvai šioje grafoje nieko nežymi. Jų skaidymas aprašomas 18 ir 20 stulpeliuose. |
| 6 | Amžiaus grupė | Pasirenkama iš sąrašo: langelyje yra trikampis ženklas, kurį paspaudus matyti pasirinkimų sąrašas. |
| 7 | Meninio lygio kategorija | Lentelėje pateikiama po 2014 m. dainų šventės patvirtinta meninio lygio kategorija. Patikslinkite, ar ši informacija nėra pasikeitusi.Pasirenkama iš sąrašo: langelyje yra trikampis ženklas, kurį paspaudus atsiveria pasirinkimų sąrašas.Jei nesuteikta jokia kategorija, žymėkite 0. |
| 8 | Studentai | Aukštųjų mokyklų, kolegijų kolektyvai pažymimi raidele S. |
| 9 | Dalyvių skaičius (be vadovų) | Įrašomas kolektyvo dalyvių, planuojančių dalyvauti Dainų šventėje, skaičius. Vadovai į šį skaičių netraukiami. |
| 10 | Kolektyvo vadovų skaičius | Įrašomas visų kolektyvo vadovų skaičius. |
| 11 | Dalyvių ir vadovų skaičius | Šis skaičius apskaičiuojamas automatiškai pagal formulę: dalyvių skaičius + vadovų skaičius. Pildyti nereikia. |
| 12 | Pagrindinio vadovo informacija | Patikslinkite pagrindinio vadovo duomenis:* 1. Vardas, pavardė
	2. Pareigos kolektyve
	3. Telefonas
	4. El. paštas
 |
| 13 | Kiti vadovų vardai, pavardės, pareigos kolektyve | Surašykite kitų kolektyvo vadovų duomenis šia tvarka: vardas pavardė, pareigos kolektyve.Vadovo pareigas rašykite po kablelio, kelis vadovus atskirkite kabliataškiu, pvz., Jonas Jonaitis, koncertmeisteris; Zita Zitienė, akompaniatorė.**Pastaba:** Nekartokite pagrindinio vadovo duomenų. Jei jie įrašyti – ištrinkite.  |
| 14 | **Folkloro diena** (07.03) | Šis skaičius įrašomas automatiškai ir yra lygus stulpelyje Nr. 11 pateiktam skaičiui. Perkeliami tik folkloro kolektyvų duomenys. |
| 15 | **Kanklių popietė** (07.03) | Įrašykite dalyvių, planuojančių dalyvauti Kanklių popietėje, skaičių (kartu su vadovais): jis turėtų sutapti su stulpelyje Nr. 11 pateiktu skaičiumi.  |
| 16 | **Vokalinių ansamblių koncertas** (07.03) | Į vokalinių ansamblių koncertą filharmonijoje kolektyvams bus išsiųsti vardiniai kvietimai. |
| 17 | **Ansamblių vakaro skaidymas**  | Stulpeliuose 17.1–17.7 įrašykite dalyvių skaičių (kartu su vadovais) prie atitinkamos grafos. |
| 17.1 | Dainininkai | Nurodykite kolektyvo dainininkų ir vadovų bendrą skaičių. Pildo chorai, vokaliniai ansambliai, dainų ir šokių ansambliai, liaudiškų šokių kolektyvų vokalinės grupės. |
| 17.2 | Šokėjai vaikai | Nurodykite vaikų jaunučių, jaunių kolektyvų ir jų vadovų bendrą skaičių. Pildo dainų ir šokių ansambliai, liaudiškų šokių kolektyvai. |
| 17.3 | Kiti šokėjai | Nurodykite kolektyvo šokėjų (nenurodytų grafoje 17.2 „Šokėjai vaikai“) ir jų vadovų bendrą skaičių. Pildo dainų ir šokių ansambliai, liaudiškų šokių kolektyvai. |
| 17.4 | Akompanuojančios kapelos | Akompanuojančios kapelos (17.4) bus kviečiamos individualiai. |
| 17.5 | Liaudiškos kapelos | Nurodykite kolektyvo dalyvių ir vadovų bendrą skaičių. Pildo kapelos, atitinkančios liaudiškos muzikos kapelos žanro specifiką. Liaudiškos muzikos kapelos – lietuvių liaudies instrumentinės muzikos ansambliai, atliekantys sukurtą, aranžuotą, instrumentuotą autorinę kūrybą (polkos, valsai, dainos ir kt.), susidedantys iš 10–15 ir daugiau lietuvių liaudies ir tarptautiniais muzikos instrumentais grojančiųjų atlikėjų (mėgėjų ar profesionalių). Kapelos sudėtis: 2–3 smuikai, 1–2 klarnetai, 1–2 chromatinės birbynės, trimitas, 1–3 akordeonai, kontrabosas, didysis, mažasis būgnai, lėkštės, trikampis, žvanguliai ir kt. saviskambiai instrumentai, 2–5 dainininkų grupė (papildoma informacija A. Lunys 8 5 262 5958) |
| 17.6 | Liaudies instrumentų ansamblis | Nurodykite kolektyvo dalyvių ir vadovų bendrą skaičių. |
| 17.7 | Liaudies instrumentų orkestras | Nurodykite kolektyvo dalyvių ir vadovų bendrą skaičių. |
| 17.8–17.11 | BirbynėsSkudučiaiKanklėsKiti instrumentai | Liaudies instrumentų ansambliai ir liaudies instrumentų orkestrai surašo, kiek ir kokių instrumentų (birbynių, kanklių, skudučių, kt. instrumentų) turi. |
| 17 | Ansamblių vakaras (07.04) | Stulpelis 17 apskaičiuojamas automatiškai pagal formulę: sudedami 17.1–17.7 stulpeliuose nurodyti dalyviai. Šiame stulpelyje apskaičiuotas skaičius turi sutapti su stulpelyje Nr. 11 „Dalyvių ir vadovų skaičius“ nurodytu skaičiumi. Jei jis nesutampa, patikrinkite, ar teisingai suvedėte skaidymą. |
| 18. | **Teatro diena** (07.04) | Šis skaičius įrašomas automatiškai ir yra lygus stulpelyje Nr. 11 „Dalyvių ir vadovų skaičius“ pateiktam skaičiui. Perkeliami tik mėgėjų teatro duomenys. |
| 19. | **Šokių dienos skaidymas (be vadovų)** | Stulpeliuose 19.1–19.8 įrašykite dalyvių skaičių (be vadovų) prie atitinkamos grafos.**Pastaba:** Šokių ansamblis, šokių grupė, šokių studija gali turėti kelias sudėtis. Pvz., šokių ansamblis „Puriena“ turi dvi jaunučių, vieną jaunių ar kitą grupę. Pateikiant informaciją apie tokį kolektyvą, atskirose grafose reikia nurodyti kiekvienos grupės dalyvių skaičių (be vadovų). Tai leis sužinoti apie kelias kolektyvo grupes ir atskirų grupių dalyvių skaičių, reikalingą rengiant programas. |
| 19.9 | Šokių dienos kolektyvų vadovai | Šokių dienos vadovų skaičius įrašomas automatiškai ir yra lygus stulpelyje Nr. 10 „Kolektyvo vadovų skaičius“ pateiktam skaičiui. Nieko rašyti nereikia. |
| 19 | Šokių diena (07.05)  | Stulpelis 19 apskaičiuojamas automatiškai pagal formulę: sudedami 19.1–19.9 stulpeliuose nurodyti dalyviai. Šiame stulpelyje apskaičiuotas skaičius turi sutapti su stulpelyje Nr. 11 „Dalyvių ir vadovų skaičius“ nurodytu skaičiumi. Jei jis nesutampa, patikrinkite, ar teisingai suvedėte skaidymą. |
| 20 | **Pučiamųjų instrumentų orkestrų koncerto „Vario audra“ skaidymas** | Stulpeliuose 20.1–20.2 įrašykite dalyvių ir vadovų skaičių (prie atitinkamos grafos). |
| 20.1 | Muzikantai | Nurodykite kolektyvo muzikantų ir jų vadovų bendrą skaičių. |
| 20.2 | Šokėjai | Nurodykite kolektyvo šokėjų ir jų vadovų bendrą skaičių. |
| 20 | Pučiamųjų instrumentų orkestrų koncertas „Vario audra“ (07.05)  | Stulpelis 20 apskaičiuojamas automatiškai pagal formulę: sudedami 20.1–20.2 stulpeliuose nurodyti dalyviai. Šiame stulpelyje apskaičiuotas skaičius turi sutapti su stulpelyje Nr. 11 „Dalyvių ir vadovų skaičius“ nurodytu skaičiumi. Jei jis nesutampa, patikrinkite, ar teisingai suvedėte skaidymą.**Pastaba:** Šventėje dalyvauja tik abi – „Vario audros“ ir Dainų dienos – programas parengę kolektyvai. |
| 21 | **Dainų dienos skaidymas** | Stulpeliuose 21.1–21.3 įrašykite dalyvių ir vadovų skaičių (prie atitinkamos grafos). |
| 21.1 | Dainininkai | Nurodykite kolektyvo dainininkų (chorų, vokalinių ansamblių) ir jų vadovų bendrą skaičių |
| 21.2 | Pučiamųjų instrumentų orkestrų muzikantai | Kadangi į šventę kviečiami tik tie pučiamųjų instrumentų orkestrai, kurie parengia abiejų dienų orkestrų programas, todėl Dainų dienos stulpelyje pučiamųjų instrumentų orkestrų muzikantų skaičius atsiranda automatiškai. Papildomai į Dainų dieną registruotis nereikia. |
| 21.3 | Pučiamųjų instrumentų orkestrų šokėjai | Pučiamųjų instrumentų orkestrų šokėjų skaičius automatiškai atsiranda Dainų dienoje. Papildomai į Dainų dieną registruotis nereikia.  |
| 21 | Dainų diena (07.06)  | Stulpelis 21 apskaičiuojamas automatiškai pagal formulę: sudedami 21.1–21.3 stulpeliuose nurodyti dalyviai. Šiame stulpelyje apskaičiuotas skaičius turi sutapti su stulpelyje Nr. 11 „Dalyvių ir vadovų skaičius“ nurodytu skaičiumi. Jei jis nesutampa, patikrinkite, ar teisingai suvedėte skaidymą. |

Remiantis buvusių dainų švenčių patirtimi, numatomi keli galimi variantai:

**1 variantas.** Visi kolektyvo dalyviai dalyvauja vienoje programoje, pvz., Dainų dienos, – tuomet Dainų dienos langelyje įrašomas bendras dalyvių ir vadovų skaičius.

**2 variantas.** Pučiamųjų instrumentų orkestrai dalyvauja dviejose Dainų šventės programose – koncerte „Vario audra“ ir Dainų dienoje, taigi bendrą kolektyvo dalyvių ir vadovų skaičių reikia kartoti ir vienos, ir kitos programos langeliuose.

 **3 variantas.** Kolektyvo dalyviai skyla į dvi grupes ir dalyvauja dviejose Dainų šventės programose. Pvz., liaudiškų šokių ansamblio „Pušelė“ (iš viso 36 dalyviai) dalis šokėjų (16) dalyvauja Šokių dienos programoje, likusieji (20) – Ansamblių vakare. Šių programų grafose ir įrašomi atitinkami skaičiai. Lentelės, kurią pildo tik Ansamblių vakaro dalyviai, pabaigoje įrašoma, keli iš jų dainininkai (12) ir keli muzikantai (8).

**II. PAVIENIŲ DALYVIŲ REGISTRACIJA**

Pavieniai dalyviai registruojami lentelėje *Pavieniai*.

Pavieniai atlikėjai, dalyvaujantys folkloro kolektyvuose, neturi būti traukiami į šį sąrašą.

Stulpelių paaiškinimai:

| **Nr.** | **Pavadinimas** | **Paaiškinimas** |
| --- | --- | --- |
| 1 | Eil. Nr. | Eilės numeris įrašomas ranka. |
| 2 | Savivaldybė | Pasirenkama iš sąrašo: langelyje „savivaldybė“ yra trikampis ženklas, kurį paspaudus matyti pasirinktys. |
| 3 | Vardas, pavardė | Įrašomas pavienio dalyvio vardas ir pavardė. Eilutėje įrašomas vienas žmogus. Jei norima įtraukti daugiau dalyvių, pildoma nauja eilutė.  |
| 4 | Šventės dalis | Pasirenkama iš sąrašo: langelyje yra trikampis ženklas, kurį paspaudus matyti pasirinkimai:* Tradicinių amatų miestelis (07.02–05.)
* Folkloro diena (07.03)
 |
| 5 | Dalyvis | Pasirenkama iš sąrašo: langelyje yra trikampis ženklas, kurį paspaudus matyti pasirinkimų sąrašas:* Dainininkas
* Muzikantas
* Pasakotojas
* Tautodailininkas
* Amatininkas
* Žolininkas
* Maisto gamintojas
* Kita
 |
| 6 | Sritis | Pildo dalyviai: amatininkai, tautodailininkai, Tradicinių amatų miestelio ir Folkloro dienos dalyviai. Nurodoma kuo tikslesnė tradicijos sritis, specializacija, pvz., tautodailininkas, amatininkas įrašo – puodžius, audėja, kalvis, odininkas, kubilius, batsiuvys; tradicinio maisto gamintojas nurodo, kokius produktus gamina – sūriai, mėsa, duona, alus; dalyviai, pažymėję langelį „kita“, įrašo specializaciją – pvz., bitininkas, žvejys ir pan.; dalyvis „žolininkas“ apima įvairių sveikatos tradicijų žinojimą, pageidautina jį patikslinti. |
| 7 | Dalyvių skaičius | Pildo Tradicinio amatų miestelio dalyviai. Jei tautodailininkas ar amatininkas renginyje dalyvauja su savo mokiniais, šioje grafoje nurodomas bendras visų asmenų skaičius.  |
| 8 | Dienos, kuriomis dalyvaus | Ženklu X pažymėkite, kuriomis dienomis planuojama dalyvauti. |
| 9 | Telefonas | Nurodomas dalyvio telefono numeris. |
| 10 | El. paštas | Nurodomas dalyvio el. pašto adresas. |

**III. SUVESTINĖ**

Tvarkingai užpildę abi registracijos lenteles, lentelėje *Suvestinė* rasite suskaičiuotus Jūsų savivaldybės kolektyvų ir pavienių atlikėjų, ketinančių dalyvauti Dainų šventėje, duomenis.

Susistemintą visų savivaldybių informaciją skelbsime Dainų šventės svetainėje [www.dainusvente.lt](http://www.dainusvente.lt). Po apžiūrų, kai bus atrinkti Dainų šventės dalyviai, tą pačią lentelę tęsime toliau.

Pildžiusiojo vardas, pavardė, telefonas, el. paštas:

Ačiū už bendradarbiavimą.

*Daugiau informacijos:*

*Dainų šventės vyriausioji koordinatorė Inga Kriščiūnienė, tel. (8 5) 261 25 94, el. p. ekinfo@lnkc.lt*